Document ID: /roh_data/filtered/fineweb-2-filterrobots_roh.jsonl.gz/61537

Valentin Vincenz
Il Multè fatal
Sursilvan
Sarganserläner Verlag, Mels, 2020, numer d’empustaziun 978-3-907926-76-5x
Valentin Vincenz raquenta la veta da Gian, che crescha si avon siatont’onns en in vitg muntagnard strentgamein catolic. Sco ils biars affons va era Gian el temps senza scola en plazza tier purs dalla Bassa.
Ils pli bials dis da primavera gauda el il matg si cuolm tier gl’aug Sep ensemen cun ses amitgs Curdin, Fabio e Mario.
Duas stads passenta Gian sin l’Alp Moira agl ur dalla cavorgia dil snueivel Multè. Gian e siu cuserin Curdi vessan la biala veta da pasturs d’alp, fuss buca il paster Clò omnipresents, in um pervers, nausch, in ver rampun diabolic e fatal sco il Multè. Gian ha il cletg da puder rumper o dalla stretgadad dil vitg. Suenter la matura serenda el a Paris nua ch’el gauda ina veta plein ventira e success el marcau mundial sco student e pli tard docent da litteratura franzosa.
Suenter entgins onns entscheiva ina malsogna psichica maligna a ruir en siu intern. Duront ina cuorta viseta el vitg, fa il Multè valer sia influenza fatala.